**Pressemeddelelse**

**Red Barnets sommerlejr og oplevelsestur 2022 støttes af Soroptimisterne i Vejen**

Præsidenten for Soroptimisterne i Vejen, Else Marie Jessen, har netop overrakt 2 donationer på hver kr. 5.000 til støtte for Red Barnet Vejens sommerlejr og oplevelsestur 2022.

Vi er rigtig glade for at kunne medvirke til at børn og unge og deres familier i udsatte positioner i vores lokalområde får mulighed for at opleve fællesskaber, lære nye færdigheder og skabe nye nære relationer, siger Else Marie Jessen.

Sommerlejren 2022 er en 5 dages lejr for 25 unge mellem 12-16 år, der styrker fællesskabet og færdighederne hos deltagerne gennem mangeartede inden- og udendørs aktiviteter.

Oplevelsesturen 2022 går til Mandø, hvor hele 64 voksne og børn mellem 5-12 år fra socialt udsatte familier får mulighed for at skabe nye nære relationer gennem fælles positive oplevelser – aktiviteter og leg.

Vi sætter meget stor pris på det fantastiske frivillige arbejde Red Barnet Vejen udfører og vores donationer til hhv. sommerlejr og oplevelsestur er da også helt i tråd med, hvad Soroptimisterne gerne støtter, slutter Else Marie Jessen, præsident for Soroptimisterne i Vejen.

|  |  |
| --- | --- |
| **Faktaboks:**  **Red Barnet Vejen:**  Frivilligorganisation der året rundt arbejder for bedre børneliv og gode fællesskaber for børn, unge og deres familier i udsatte positioner i lokalområdet.  Lejrteamet består af 12 frivillige  Oplevelsesklubben består af 9 frivillige. | **Faktaboks:**  **Soroptimisterne i Vejen:**  En del af Soroptimist International der er et verdensomspændende netværk af kvinder med 1.350 medlemmer i Danmark. SI Danmark arbejder bl.a. for kvinders og pigers liv og rettigheder, både i Danmark og internationalt.  SI Vejen udgøres p.t. af 26 kvinder. |

|  |  |
| --- | --- |
| Fotos | Personer |
|  | Else Marie Jessen – præsident SI Vejen (hvide busker og grøn trøje)  Karin Hedevang – Red Barnet Vejen – Sommerlejrteamet  Donation kr. 5.000 |
|  | Else Marie Jessen – præsident SI Vejen (hvide busker og grøn trøje)  Tine Deuleran – Red Barnet Vejen – Oplevelsesklubteamet  Donation kr. 5.000 |